পেলে বেঁচে নেই জানেন না ১০০ বছর বয়সি মা!
ক্যান্সারের সঙ্গে দীর্ঘদিন লড়াই করেন ব্রাজিলের কিংবদন্তি ফুটবলার পেলে। শারীরিক অবস্থা খারাপ হওয়ায় ২৯ নভেম্বর সাও পাওলোর আলবার্ট আইনস্টাইন হাসপাতালে ভর্তি করা হয় তাকে। 







২৯ ডিসেম্বর বৃহস্পতিবার হাসপাতালের বিছানায় শেষ নি:শ্বাস ত্যাগ করেন ফুটবলের রাজা। তবে পেলে যে আর বেঁচে নেই সেটা হয়তো জানেন না তার ১০০ বছর বয়সি মা সেলেস্তে। 




এমন খবর প্রকাশ করেছে দ্য মিরর। তারা বলছে- পেলে মারা গেছে এ খবর তার মাকে শোনানো হয়নি। তবে বার্ধক্যজনিত কারণে তিনি সেই খবরের গুরুত্ব উপলব্ধি করতে পারেননি এখনো।
পেলের মায়ের দেখাশোনা করেন তার বোন মারিয়া লুসিয়া। পেলের বোন বলেন, ‘আমরা এ নিয়ে কথা বলেছি। তবে উনি বিষয়টির গুরুত্ব উপলব্ধি করতে পারেননি। উনি নিজের জগতে আচ্ছন্ন।’
মারিয়া আরও বলেন, ‘যখন আমি পেলের নাম নিই, উনি চোখ খোলেন এবং বলেন যে, ওর জন্য প্রার্থনা করো। কিন্তু আমি কী বলছি, সেটা বোঝার মতো চেতনা ছিল না মায়ের।’
কিছুদিন আগে মায়ের ১০০ বছরের জন্মদিনে তার সঙ্গে নিজের একটি ছবি পোস্ট করে পেলে সোশ্যাল মিডিয়ায় লিখেছিলেন- ‘আজ আমরা সেলেস্তের জীবনের ১০০ বছর উদযাপন করছি। ছেলেবেলা থেকে উনি আমাকে ভালোবাসা ও শান্তির প্রকৃত গুরুত্ব শিখিয়েছেন। উনার সন্তান হতে পেরে কৃতার্থ হওয়ার শতাধিক কারণ রয়েছে। এ দিনটিকে উদযাপন করার জন্য এই ছবিটি অত্যন্ত আবেগের সঙ্গে শেয়ার করছি। পাশে থাকা প্রত্যেকটা দিনের জন্য ধন্যবাদ মা।’

ক্যান্সারের সঙ্গে দীর্ঘদিন লড়াই করেন ব্রাজিলের কিংবদন্তি ফুটবলার পেলে। শারীরিক অবস্থা খারাপ হওয়ায় ২৯ নভেম্বর সাও পাওলোর আলবার্ট আইনস্টাইন হাসপাতালে ভর্তি করা হয় তাকে।